KANTO MATSUBARA-GUMI
- Hej, kako ide? - Dobro.
- Dobro zarađuješ, je li? - Da, hvala.
Gdje ima novca, ima i yakuza.
To se nikad ne mijenja.
Slabi postoje samo da bi ih se iskorištavalo.
Još kao djevojčica odbila sam tako živjeti.
VELIKA PRODUKCIJA STUDIJA SHOCHIKU: BAL U KUĆI ANJO
RAVNO U PAKAO
OLIMPIJSKI TOKIO 1964.
ČETVRTA EPIZODA
JOŠ 270 DANA DO OLIMPIJSKIH IGARA U TOKIJU
- Hvala. - Nema na čemu.
- Zadržite ostatak. - Hvala.
Sretna Nova godina.
Ovdje je pet novčanica više.
To su kamate.
Zbilja nema potrebe.
Prošao je tek jedan tjedan.
Ne želim da mislite da sam prevarant.
Puno vam hvala.
Molim vas, uzmite taj novac.
U redu, onda ga prihvaćam.
Mogu li vam se još kako odužiti?
Vaši posjeti i više su nego dovoljni.
Ne, meni to nije dovoljno.
Vaš mi je novac zaista pomogao.
Stojim vam na raspolaganju.
Neka ti pronađe kuću. On je profesionalac.
Pa da.
Kuću?
Stan mi je postao pomalo tijesan.
U tom slučaju, imam savršenu kuću za vas.
Naprijed!
- Dobar dan. - Zdravo.
Čekao sam vas.
Nešto nije u redu?
Sve je u redu, ali nikad se nismo vidjeli tijekom dana.
Aha! Oprostite.
Žurilo mi se i nisam se dobro našminkala.
Ne, ovako mi se više sviđate.
Baš sam nepristojan.
Idemo odmah pogledati kuću.
Dobro.
Nije lako naći kuću koja joj odgovara.
Vlasnica je triju klubova u Ginzi.
Oho, impresivno.
- Osobito za nekoga tako mladog. - Doista.
Ova bi kuća oživjela s nekim tako lijepim poput vas.
Rekao je da bi kuća oživjela s nekim tako lijepim poput vas.
Dobro, idem.
Razgledajte je bez žurbe.
Hvala.
On je američki diplomat.
Prodaje kuću jer se vraća u Ameriku.
Tako, dakle.
Razgledajmo je.
Krasno imanje.
Mislim da je ova kuća savršena za vas.
Živjeli biste ovdje s obitelji?
Razvela sam se prošle godine.
Živjela bih sama.
A tako.
Voljela bih živjeti u ovakvoj kući,
ali možda je prevelika za mene samu.
Možda uskoro upoznate dobrog muškarca.
To bi bilo lijepo.
Ako ovako nastaviš, dobro ćeš me čuti!
Neću biti odgovoran za svoje postupke! Pripremi se!
Ja...
Ne bavim se samo nekretninama.
Bavim se i nezakonitim poslovima.
Varam ljude.
Prijetim im.
Silom im uzimam zemlju
i preprodajem je radi zarade.
Bio sam...
ratno siroče.
Da bih preživio poslijeratni kaos,
počeo sam se baviti kriminalom.
Zato sam sad ovdje gdje jesam.
Ne možete mi vjerovati, zar ne?
Hvala ti na iskrenosti.
Isti smo.
I ja sam očajnički pokušavala preživjeti nakon rata.
Nekim se djelima ne ponosim.
Ali sad ste uspješna poduzetnica.
Imate tri kluba u Ginzi.
Ne bih se nazvala poduzetnicom.
Želim se prestati baviti mutnim poslovima
i jednog dana ostvariti svoje snove.
Ispričavam se.
Prešli ste toliki put.
Molim vas, zaboravite na ovaj razgovor.
Kupit ću onu kuću.
Onda ću vas spojiti s pravim agentom za nekretnine.
Ne.
Kupit ću je od tebe.
Hvala.
Hej.
Što kažeš na to da sad odemo na spoj?
Kako divno.
Hvala.
O čemu sanjaš?
Što?
Rekao si da si jednog dana želiš ostvariti snove.
Ah, da.
Jednog dana želim otvoriti noćni klub.
S vrhunskom hranom i predstavama.
Znate,
nešto bolje od Latinske četvrti.
Opa, nisam to očekivala.
Kad sam bio dijete,
često nisam mogao spavati od gladi.
Tako je i meni bilo.
Takvim sam noćima maštao.
Maštao sam da gledam lijepe žene kako plešu na pozornici
i jedem ukusnu hranu do mile volje.
To bi mi malo odvratilo misli od gladi.
Ja sam maštala o glumačkoj karijeri.
Zamišljala sam da nosim haljinu poput onih u američkim filmovima
i plešem sa zgodnim muškarcem.
Doista?
Jeste li za ples?
Oprostite, malo sam se zanio.
Još vas uvijek nisam dostojan.
Ali dajte mi vremena, molim vas.
Obećavam
da ću se prestati baviti nezakonitim poslovima.
A...
Kad se to dogodi...
Razumijem.
Čekat ću te.
- Hvala. - Ja ću.
Gospođo, mi ćemo.
Ovo mogu ponijeti.
- Hvala. - Oprostite.
- To stavite uza zid. - Dobro.
Ova stolica ide u stražnju sobu.
- Da, gospođo. - Hvala.
- Kako izgleda? - Kazuko!
Da?
„G. Nakazono” šalje cvijeće.
Joj, nije trebao!
- Oprezno. - Hvala.
Tko je taj g. Nakazono?
Moj ulagač i poslovni partner. Doista sam mu zahvalna.
O, poslovni partner.
Samo na papiru.
Ima veze u raznim industrijama i katkad mi daje savjete.
Da ovo stavimo ovdje?
Sad ću doći.
Godina 1964.
Kad bi me netko pitao koja je godina bila najbolja godina mog života,
vjerojatno bih mu odgovorila da je to bila 1964.
Bila je to sjajna godina.
Kupila sam divno imanje, a moji su klubovi sjajno zarađivali.
Tokio je bio pun života,
a ja sam bila još mlada.
Moje su ambicije bile još veće.
Mislila sam da će budućnost biti još bolja.
U to sam doista vjerovala.
Što je ovo?
- Je li ovo sigurno? - Jest.
Jesi li siguran...
Ne, što je to bilo?!
- Hej! - U redu je.
Dva.
Tri.
Sad skreni lijevo.
- Lijevo? - Da.
Ravno.
Polako.
U redu je.
- Sigurno je. - Je li?
Dobro.
Evo nas.
Molim?
Gdje smo?
Prestao sam se baviti nezakonitim poslovima.
Što?
Ovdje će se ostvariti moji snovi.
Noćni klub?
Ginza više ne diktira trendove.
Sad to čini Akasaka.
Ali ovako velik prostor sigurno je skup.
S početnim i operativnim troškovima koštat će 200 milijuna jena.
Zar toliko?
Mogu skupiti 100 milijuna.
Trebam i ostatak, ali nešto ću smisliti.
Ako sve prođe prema planu...
Ha? Što je?
Ne, nije još vrijeme.
Što? Reci.
Obećavam da ću ti jednom reći.
Ma daj!
Baš si tvrdoglav.
Hoćeš li mi biti poslovna partnerica?
Molim?
Nemam iskustva u uslužnoj industriji.
Trebam tvoju pomoć.
Rado, ako tako želiš.
Stvarno?
Platit ću preostalih 100 milijuna.
Ne.
Ne mogu to tražiti od tebe.
Mogu doći do 100 milijuna jena ako kuću i klubove dam pod hipoteku.
Jesi li zbilja
sigurna da to želiš?
Poslovni smo partneri, zar ne?
Hvala.
Pozornica će biti ovdje, zar ne?
A šank će biti ovdje.
Ostavit ćemo mnogo prostora za stolove i...
Tako je.
Za predstave ćeš trebati velik prostor iza kulisa.
- Hej. - Da?
Tko je g. Nakazono?
Što? Već sam ti rekla.
On je moj ulagač i poslovni partner.
Ne, to me ne zanima.
Jeste li u vezi?
Naravno da nismo! Kako si blesav!
Zašto? Jesi li ljubomoran?
Ne.
Ako je moguće,
rado bih da više ne surađujete.
Ovo mjesto...
Želim da bude samo naše.
Dobro.
Razumijem.
Neka bude tako.
Hej.
Odsad ću sve rješavati sama.
Puno vam hvala...
na svemu, svih ovih godina.
Na tebi sam dobro zaradio.
Ja bih tebi trebao zahvaliti.
Čuo sam se s Hisaom.
Našla si muškarca.
Je li to razlog?
Yutaka Sudo.
Oprosti, ali raspitao sam se.
Bavi se mutnim poslovima.
Više se time ne bavi.
Ispričao mi je sve o svojoj prošlosti.
On je pošten čovjek.
Dat ću ti savjet.
Trebala bi prekinuti s njim.
Kazuko.
Ne znate ništa o njemu.
Ovo je posljednji put da se vidimo.
Čekaj. Poslušaj me!
UGOVOR O POTROŠAČKOM ZAJMU KAZUKO HOSOKI
IZNOS: 100 MIL. JENA ROK: 25.4.1968.
Izvolite.
- Dokumentacija za zajam je spremna. - Hvala.
Gđo Hosoki, molim vas da potvrdite.
Idem kući.
Hvala ti za danas.
Ne pretjeruj s poslom.
Danas si se naradila.
Moramo imati savršeno stubište.
Želim da gosti osjete dašak luksuza dok prilaze svojim sjedalima.
Bit će kao da je predstava već počela.
Mora biti odraz našeg kluba.
Shvaćam.
Kazuko.
O, hvala.
Ovo je moja skica.
Novac nije nikakav problem.
Stubište mora odgovarati ovom konceptu.
Lijepo. Pokušajmo.
Najljepša hvala!
Opa, predivno.
Da, sviđa mi se. Lijepo je.
- Bok. - O, bok.
Hvala na dolasku.
- Ovdje je nevjerojatno. - Drago mi je.
Da, ovdje je lijepo.
Pokazat ću vam vaša mjesta.
Hvala.
Uživate li u predstavi?
Sada će vas pozdraviti vlasnici kluba,
Kazuko Hosoki i Yutaka Sudo.
Ajme, kao da je holivudska glumica.
Dame i gospodo,
htjeli bismo vam zahvaliti na dolasku
u naš noćni klub Enku.
O ovom noćnom klubu
sanjali smo i Sudo i ja.
Čak i sad, nakon otvaranja,
i dalje mi se čini...
kao da sanjam.
Možeš ti to!
Dat ćemo sve od sebe
da ovo pretvorimo u pozornicu iz snova
gdje ćete moći uživati u luksuzu.
Zato se ponizno radujemo
vašim komentarima i ohrabrenju.
KĆERINA KUHINJA
Izgleda da joj posao cvjeta.
Nadam se da sam se bez veze zabrinuo.
Pitam se hoću li više ikada vidjeti Kazuko.
Mama stalno ponavlja isto.
Zapravo, g. Nakazono,
tražila sam od proricatelja da prorekne Kazukinu budućnost.
Bit će uspješna u poslu...
Što nije u redu?
- Mine! - Mama, jesi li dobro?
Mama?
Dobro sam.
Samo se trebam odmoriti i bit ću dobro.
Mama...
Jesi li dobro?
Molim? Što se događa?
Može ovdje.
- Izvolite. - Hvala.
Znam da si unutra!
Plati, gade!
- Čekamo! - Oprostite.
Oprostite. Samo malo.
Znam da si ovdje!
Zašto ste ispred moga kluba?
Jeste li vi vlasnica?
Jesam.
Platite vodoinstalaterske radove!
- Ja sam prvi došao! - Ne, ja sam!
Čekajte malo.
Ne razumijem.
Praviš se glupa?
Zaista ne razumijem. Što se događa?
Nismo dobili ni jena za električarske radove.
Nisu ni oni.
- Da! - Da!
Nemoguće. Sudo se za sve to pobrinuo.
Sve što smo dobili od njega hrpa je zadužnica!
Rok je sutra! Kasnit ćete s isplatom!
Ne pomažete nam! Dovedite Sudoa!
Odmah ću provjeriti.
Možete li danas otići kući?
- Šališ se! - Ne odlazim praznih ruku!
Što se događa?
Gdje je g. Sudo?
U Kurizawi. Trebao bi se sutra vratiti.
Kazuko, zvao sam banku. Na računu nema ni jena.
Rekli su da je g. Sudo sve uzeo.
Izigrao nas je! Stvarno je bio prevarant!
Što ćeš učiniti?
DETEKTIVSKA AGENCIJA IIJIMA
PRIMA: NEKRETNINE SUDO IZVJEŠĆE O ISTRAZI
Dolazio sam jer sam vas htio upoznati.
STVORI OSJEĆAJ PRISNOSTI. RATNO SIROČE?
Bio sam ratno siroče.
OSJEĆAJ MANJE VRIJEDNOSTI
Vlasnica je triju klubova u Ginzi.
NEISKUSNA, ZAVEDI JE
ODGLUMI POŠTENJE
Obećavam da ću se prestati baviti nezakonitim poslovima.
Hoćeš li mi biti poslovna partnerica?
Platit ću preostalih 100 milijuna.
SUBJEKT:
Tko je g. Nakazono?
POTREBNO GA JE UKLONITI
Ako je moguće,
rado bih da više ne surađujete.
Toga dana započela je moja agonija.
NA PRODAJU
OBAVIJEST O ZATVARANJU
NEKRETNINA NA PRODAJU
PRIVREMENO ZATVORENO
Tko je ondje?
Hisao.
Jesu li utjerivači dugova još vani?
Što je bilo?
Mama...
Srušila se u lokalu.
Srčani udar, kažu.
Bila je zabrinuta za tebe do posljednjeg dana.
Proricatelj
joj je navodno rekao
da ćeš završiti u paklu.
Nisi znala da su kamatari došli i k nama, zar ne?
Mama...
Spustila je glavu
i dala im ono malo novca što je imala.
Uvijek radiš sve po svome.
Ubila si mamu.
Ne dolazi na bdjenje, a ni na sprovod!
Dovest ćeš i svoje kamatare sa sobom!
G. Nakazono.
Primi moju sućut.
G. Takiguchi.
Nemoj učiniti neku glupost.
Molim vas, pustite me da umrem.
Makni taj opasni predmet.
Dobro?
Otplatit ću sve tvoje dugove.
Opet ćeš dobiti vlasništvo nad klubom i nastaviti s poslom.
Dug ćeš mi otplaćivati od svoje zarade.
Najljepša vam hvala.
Hvala.
Međutim,
postoji jedan uvjet.
Od danas ćeš biti
moja igračka.
Dobro si to izveo.
No dugo ti je trebalo.
Nije bilo tako lako kao što misliš.
Ipak je riječ o kraljici Ginze.
Odabrao si dobru ženu.
Odsad je samo robinja koja služi svome kralju.
Ta žena zna kako zaraditi novac.
Ona je nepresušan izvor.
I ljubavnica s kojom možeš raditi što želiš.
Dva u jednom.
Držat ću je na kratkoj uzdi
i lijepo se zabaviti.
Robinja, je li?
Moja sućut.
Stani! Makni se! Ne!
Pakao je poput živog pijeska.
Što se više boriš, to dublje toneš.
Bez pomoći je nemoguće pobjeći.
Nisam mogla ništa drugo...
nego čekati
da me netko izbavi iz tog pakla.
Prijevod titlova: Tina Vlakančić